BAGIAN 1
Kayapa Caranya Kita Mandangarakan Allah?
Allah bapandir lawan kita melalui Alkitab. 2 Timotius 3:16
Bahari, Allah maarahakan bubuhan lalakian nang Sidin pilih gasan manulisakan pikiran Sidin dalam kitab suci, ngarannya Alkitab. Sidin handak Pian tahu habar nang penting di dalamnya.
Allah bujur-bujur tahu apa nang paling baik gasan kita sabarataan. Amun Pian mandangarakan Sidin, Pian tahu mana nang bujur wan mana nang salah.
Allah handak sabarataan urang mambaca Alkitab. Makanya, wayah ngini Alkitab di ulah dalam banyak bahasa.
Amun Pian handak mandangarakan Allah, Pian musti mambaca wan mangarti isi Alkitab.
Dimana haja, banyak urang nang balajar tentang Allah. Matius 28:19
Saksi-Saksi Yehuwa katuju membantui Pian mangarti isi Alkitab.
Dimana haja, bubuhannya malajari apa nang bujur tentang Allah.
Amun Pian balajar, pian kada usah babayar apa-apa. Pian kawa jua balajar di tempat ibadah Saksi-Saksi Yehuwa nang paling parak di daerah Pian.
min_Latn bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn